
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3120 

9 Δεκεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση εφημεριών για τους ιατρούς του Αρεταιεί- 

ου Νοσοκομείου για το έτος 2014. ι 

Ανάθεση διενέργειας φορολογικού ελέγχου. 2 

Αναστολή Εφαρμογής Απόφασης Συγχώνευσης Σχο¬ 
λικών Μονάδων Πρωτοβάθμιας Εκπαίδευσης 3 

Καθορισμός των προϋποθέσεων και της διαδικασίας 
για την αναθεώρηση των εγκεκριμένων μελετών 
αξιολόγησης ασφάλειας και σχεδίων ασφάλειας 
πλοίων, λιμενικών εγκαταστάσεων και λιμένων. 4 
Καθορισμός Ετήσιας Συνδρομής στην Ελληνική 
Ένωση Ναυτικού Δικαίου Έτους 2013. 5 


Πιστοποίηση της ολοκλήρωσης και της έναρξης της 
παραγωγικής λειτουργίας της επένδυσης της εται¬ 
ρείας «ΚΑΒΟΣ ΦΩΚΙΔΑΣ ΜΟΝΟΠΡΟΣΩΠΗ Ε.ΠΈ.» 
που έχει υπαχθεί στις διατάξεις του Ν. 3299/2004 
με την Α.Π. 32764/3122/Π 06/5/0 0264/Ε/Ν. 3299/04/ 


28-04-2010 απόφαση του ΓΓΠΣΕ όπως αυτή ισχύει... 6 
Χορήγηση άδειας κυκλοφορίας φαρμακευτικού 

προϊόντος ΑΤΟΒδΙΕΘ. 7 

Ανάκληση άδειας κυκλοφορίας φαρμακευτικού προ¬ 
ϊόντος ΑΧΑΝϋΜ. 8 

Χορήγηση άδειας κυκλοφορίας φαρμακευτικού 
προϊόντος ΡΒΑΜΙΡΕΒ. 9 


ΑΠΟΦΑΣΕΙ Σ 

Αριθμ. 2/101941/0022 (1) 


Έγκριση εφημεριών για τους ιατρούς του Αρεταιείου 
Νοσοκομείου για το έτος 2014. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ - ΥΓΕΙΑΣ 

Έχοντας υπόψη: 

1. Τις διατάξεις του Ν. 1397/1983 (ΦΕΚ 143/1983 τ. Α'), 
όπως ισχύει. 

2. Τις διατάξεις του άρθρου 45 του Ν. 3205/2003 (ΦΕΚ 
297/2003 τ. Α'). 


3. Τις διατάξεις του άρθρου 88 του Ν. 2071/1992 (ΦΕΚ 
123/1992 τ. Α'), όπως αντικαταστάθηκαν με τις διατά¬ 
ξεις της παρ. 4 του άρθρου 13 του Ν. 3204/2003 (ΦΕΚ 
296/2003 τ. Α'). 

4. Τις διατάξεις της παραγράφου 8 του άρθρου 18 του 
Ν. 2519/1997 (ΦΕΚ 165/1997 τ. Α'). 

5. Τις διατάξεις του άρθρου 20 του Ν. 4024/2011 (ΦΕΚ 
226/τ. Α'/27.10.2011), όπως τροποποιήθηκε με τις διατάξεις 
του άρθρου 45 του Ν. 4071/2012 (ΦΕΚ 85/11.4.2012, τ. Α'). 

6. Τις διατάξεις της υπ’ αριθμ. 2/23523/0022/08.04.2009 
(ΦΕΚ 681/2009 τ. Β') απόφασης των Υπουργών Οικονομί¬ 
ας και Οικονομικών και Υγείας και Κοινωνικής Αλληλεγ¬ 
γύης «Εφημερίες γιατρών» (των Νοσοκομείων, Κέντρων 
Υγείας και Κέντρων Ψυχικής Υγείας της Α' Ζώνης). 

7. Την υπ’ αριθμ. Υ4δ/Γ.Π.οικ.53080/23.05.2005 (ΦΕΚ 
740/2005 τ. Β') απόφαση του Υπουργού Υγείας και 
Κοινωνικής Αλληλεγγύης «Εναλλασσόμενη καθημερινή 
εφημερία των νοσοκομείων λεκανοπεδίου Αττικής και 
άλλες ρυθμίσεις». 

8. Την υπ’ αρ. Υ4β/10610/Φ2/1.9.1997 (ΦΕΚ 784/1997 τ. 
Β') Τροποποίηση και συμπλήρωση Υπουργικής Απόφα¬ 
σης «Καθορισμού Εφημερίας Νοσοκομείων Περιοχής 
Αττικής». 

9. Τις διατάξεις του άρθρου 2 του Π.Δ. 118/2013 (ΦΕΚ 
152/τ.Α'/25.6.2013) «Τροποποίηση του π.δ. 85/2012 (Α' 
141) - Ίδρυση Υπουργείου Υποδομών, Μεταφορών και 
Δικτύων και Υπουργείου Πολιτισμού και Αθλητισμού και 
μετονομασία των Υπουργείων Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων και Παι¬ 
δείας και Θρησκευμάτων, Πολιτισμού και Αθλητισμού σε 
Υπουργείο Ανάπτυξης και Ανταγωνιστικότητας και σε 
Υπουργείο Παιδείας και Θρησκευμάτων αντιστοίχως». 

10. Τις διατάξεις του Π.Δ. 119/2013 (ΦΕΚ 153/τ.Α'/25.6.2013) 
«Διορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών». 

11. Το υπ’ αριθμ. 1612/08.07.2013 έγγραφο του Αρεταιεί¬ 
ου Νοσοκομείου, με το οποίο κοινοποιείται η απόφαση 
της Εφορείας του Νοσοκομείου περί εγκρίσεως των 
εφημεριών του ιατρικού προσωπικού και βεβαιούται ότι 
το Νοσοκομείο εφημερεύει σε 24ωρη βάση κάθε τέσσε¬ 
ρις (4) ημέρες για τα Χειρουργικά και Μαιευτικά-Γυναι- 
κολογικά περιστατικά, εκ των οποίων τα περισσότερα 
είναι επείγοντα και ιδιαίτερης βαρύτητας. 

12. Το γεγονός ότι το ύψος της δαπάνης που προκαλεί- 
ται από την απόφαση αυτή για το οικονομικό έτος 2014 

ανέρχεται στο ποσό των τετρακοσίων οκτώ χιλιάδων 
(408.000,00) Ευρώ, για την κάλυψη της οποίας υφίσταται 
σχετική πρόβλεψη στον Προϋπολογισμό οικονομικού 
έτους 2014 στον ΚΑΕ 0261. 

13. Τις διατάξεις της υπ’ αριθμ. Υ48/9-7-2012 απόφασης 
του Πρωθυπουργού «Καθορισμός αρμοδιοτήτων του 
Αναπληρωτή Υπουργού Οικονομικών Χρήστου Στάίκού- 
ρα» (ΦΕΚ 2105/2012/τ. Β'). 

14. Το υπ’ αριθμ. 6952/08.07.2013 έγγραφο του Αρεται- 
είου Νοσοκομείου, με το οποίο βεβαιώνεται η δέσμευση 
πίστωσης για τον ΚΑΕ 0261 του εν λόγω Ιδρύματος για 
το έτος 2014, αποφασίζουμε: 

Εγκρίνουμε για το χρονικό διάστημα από 01-01-2014 έως 
31-12-2014, μέσα στα όρια των πιστώσεων του προϋπολο¬ 
γισμού έτους 2014, την καθιέρωση εργασίας με αμοιβή 
πέραν της υποχρεωτικής στους ιατρούς του Αρεταιείου 
Νοσοκομείου, εφόσον συμμετέχουν στο πρόγραμμα εφη¬ 
μέριων (ετοιμότητας, ενεργών και μεικτές), ως ακολούθως: 

α) Σε περίπτωση γενικής εφημερίας, για έως είκοσι 
δύο (22) Ιατρούς (Μέλη ΔΕΠ). 

β) Σε περίπτωση εσωτερικής εφημερίας, για έως δέκα 
έξι (16) Ιατρούς (Μέλη ΔΕΠ). 

Η συνολική δαπάνη που προκαλείται από την απόφαση 
αυτή, η οποία θα βαρύνει τον προϋπολογισμό εξόδων 
έτους 2014, δεν μπορεί σε καμιά περίπτωση να υπερβεί 
σε ετήσια βάση το ύψος των ετήσιων πιστώσεων του 
προϋπολογισμού που έχουν γραφεί για την ως άνω 
αιτία, μη επιτρεπομένης της μεταβολής τους είτε με 
τροποποίηση του προϋπολογισμού είτε με χορήγηση 
συμπληρωματικών κονδυλίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠ. ΟΙΚΟΝΟΜΙΚΩΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΧΡΗΣΤΟΣ ΣΤΑΪΚΟΥΡΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΥΓΕΙΑΣ 

Α. ΓΕΩΡΓΙΑΔΗΣ 
-♦- 

Αριθμ. ΔΕΛ Α 1179602 ΕΞ 2013 (2) 

Ανάθεση διενέργειας φορολογικού ελέγχου. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 1,2, και 4 του άρθρου 
3 του ν. 2343/1995 (ΦΕΚ Α' 211), όπως ισχύει. 

2. Τις διατάξεις της παραγράφου 12 του άρθρου 8 του 
ν. 2873/2000 (ΦΕΚ Α' 285). 

3. Τις διατάξεις του Π.Δ. 284/1988 «Οργανισμός του 
Υπουργείου Οικονομικών», όπως ισχύει. 

4. Τις διατάξεις του Π.Δ. 280/1997 (ΦΕΚ Α' 203), με 
τις οποίες καθορίσθηκε το οργανωτικό πλαίσιο των 
Ελεγκτικών Κέντρων. 

5. Την Α.Υ.Ο. ΠΟΑ. 1039/2012 (Φ.Ε.Κ. Β' 342), όπως ισχύει. 

6. Τις διατάξεις του άρθρου 34 του ν. 4141/2013 (Φ.Ε.Κ. 
81 Α'), όπως ισχύει. 

7. Την ΥΠΟΠΑΡΑΓΡΑΦΟ Α5 του άρθρου πρώτου του 
ν. 4152/2013 (Φ.Ε.Κ. 107 Α') καθώς και τις διατάξεις του 
άρθρου 63 του ν. 4174/2013 (Φ.Ε.Κ. 170 Α'). 


8. Τις διατάξεις της περίπτωσης 2 της υποπαρα- 
γράφου Ε.2 της παραγράφου Ε' του άρθρου πρώ¬ 
του του ν. 4093/2012, όπως ισχύει και την αριθ. ΔΘΑ 
1015213ΕΞ2013/28.1.2013 (Φ.Ε.Κ. Β' 130/28.1.2013) απόφα¬ 
ση του Υπουργού Οικονομικών και του Υφυπουργού 
Οικονομικών «Μεταβίβαση αρμοδιοτήτων στον Γενικό 
Γ ραμματέα της Γ ενικής Γ ραμματείας Δημοσίων Εσόδων 
του Υπουργείου Οικονομικών». 

9. Το υπ’ αριθ. 3928/1.11.2013 έγγραφο του Κέντρου 
Ελέγχου Φορολογουμένων Μεγάλου Πλούτου (Κ.Ε.ΦΟ. 
ΜΕ.Π.). 

10. Ότι η απόφαση αυτή δεν προκαλεί δαπάνη σε 
βάρος του Κρατικού Προϋπολογισμού, αποφασίζουμε: 

Α. Αναθέτουμε στον Προϊστάμενο του Κέντρου Ελέγ¬ 
χου Φορολογουμένων Μεγάλου Πλούτου (Κ.Ε.ΦΟ.ΜΕ.Π.) 
τη διενέργεια τακτικού (οριστικού) φορολογικού ελέγ¬ 
χου όλων των ανέλεγκτων χρήσεων των κατωτέρω 
υποθέσεων: 

α. ΒΥΤΟΓΙΑΝΝΗΣ ΝΙΚΟΛΑΟΣ του ΓΕΩΡΓΙΟΥ (Α.Φ.Μ. 
003208418). 

β. ΒΥΤΟΓΙΑΝΝΗ ΠΑΡΑΣΚΕΥΗ του ΓΕΩΡΓΙΟΥ (Α.Φ.Μ. 
033754686) και 

γ. ΒΥΤΟΓΙΑΝΝΗΣ ΓΕΩΡΓΙΟΣ του ΝΙΚΟΛΑΟΥ (Α.Φ.Μ. 
038430910). 

Β. Στο παραπάνω Ελεγκτικό Κέντρο ανατίθεται η 
έκδοση των φύλλων ελέγχου, των πράξεων προσδιο¬ 
ρισμού του φόρου και των λοιπών καταλογιστικών πρά¬ 
ξεων, καθώς και των τυχόν συμπληρωματικών φύλλων 
ή πράξεων, εφόσον συντρέξει περίπτωση, λαμβάνοντας 
υπόψη και τις διατάξεις της Α.Υ.Ο. ΠΟΑ. 1039/2012, όπως 
ισχύει. 

Στο ίδιο ως άνω Ελεγκτικό Κέντρο, εφόσον συντρέξει 
περίπτωση, υποβάλλεται η ενδικοφανής προσφυγή με 
αίτημα την επανεξέταση των καταλογιστικών πράξεων 
στο πλαίσιο διοικητικής διαδικασίας από την Υπηρεσία 
Εσωτερικής Επανεξέτασης της Φορολογικής Διοίκησης. 

Το Κέντρο Ελέγχου Φορολογουμένων Μεγάλου Πλού¬ 
του (Κ.Ε.ΦΟ.ΜΕ.Π.) είναι αρμόδιο για την βεβαίωση των 
οικείων διαφορών φόρων, πρόσθετων φόρων, προσαυ- 
ξήσεων, τελών εισφορών και προστίμων με τη σύνταξη 
των σχετικών χρηματικών καταλόγων και τις περαιτέρω 
ενέργειές του, κατά τις ισχύουσες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 2013 

Ο Γ ενικός Γ ραμματέας Δημοσίων Εσόδων 
Θ. ΘΕΟΧΑΡΗΣ 

-♦- 

Αριθμ. 178594/Δ4 (3) 

Αναστολή Εφαρμογής Απόφασης Συγχώνευσης Σχο¬ 
λικών Μονάδων Πρωτοβάθμιας Εκπαίδευσης. 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 10, του άρθρου 4 του 
Ν. 1566/1985 (ΦΕΚ 167/τ. Α'/30-09-1985) «Δομή και Λει¬ 
τουργία της πρωτοβάθμιας και δευτεροβάθμιας εκπαί¬ 
δευσης και άλλες διατάξεις» σε συνδυασμό με τις δια¬ 
τάξεις των παρ. 2 και 5, του άρθρου 11 του Ν. 1966/1991 
(ΦΕΚ 147 τ. Α'/26.9.1991) «Μεταγραφές φοιτητών ΑΕΙ, 
σπουδαστών ΤΕΙ και άλλες διατάξεις» όπως ισχύει. 

2. Τις διατάξεις του άρθρου 94 του Ν. 3852/2010 (ΦΕΚ 
87/τ. Α'/07-06-2010) «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης». 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα 
(κωδικοποιητικό π.δ. 63/2005, Α' 98). 

4. Την υπ’ αριθμ. 90595/ΣΤ5/05-07-2013 (ΦΕΚ 1667/τ. 
Β'/05-07-2013) κοινή απόφαση του Πρωθυπουργού και 
του Υπουργού Παιδείας και Θρησκευμάτων με θέμα 
«Καθορισμός αρμοδιοτήτων στους Υφυπουργούς Παι¬ 
δείας και Θρησκευμάτων Κωνσταντίνο Γκιουλέκα και 
Συμεών Κεδίκογλου». 

5. Την υπ’ αριθμ. 119937/Δ4/02-09-2013 (ΦΕΚ 2223/τ. Β7 
10-09-2013) υπουργική απόφαση με θέμα «Συγχώνευση 
Δημοτικών Σχολείων». 

6. Την υπ’ αριθμ. 17804/30-10-2013 πρόταση της Διεύ¬ 
θυνσης Πρωτοβάθμιας Εκπαίδευσης Α' Αθήνας. 

7. Το υπ’ αριθμ. 16832/21-10-2013 έγγραφο της Διεύ¬ 
θυνσης Πρωτοβάθμιας Εκπαίδευσης Α' Αθήνας προς το 
Δήμο Δάφνης - Υμηττού με το οποίο ζητήθηκε η γνωμο¬ 
δότηση του Δημοτικού Συμβουλίου επί του θέματος της 
παρούσας και η οποία δεν κοινοποιήθηκε στην Υπηρεσία 
μας μέχρι τον χρόνο έκδοσης της παρούσας απόφασης. 

8. Την υπ’ αριθμ. 397/2013 απόφαση του Δημοτικού 
Συμβουλίου του Δήμου Ηλιούπολης. 

9. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Αναστέλλουμε για το σχολικό έτος 2013-2014 την 
εφαρμογή της υπ’ αριθμ. 119937/Δ4/02-09-2013 (ΦΕΚ 
2223/τ. Β'/10-09-2013) υπουργικής απόφασης με θέμα 
«Συγχώνευση Δημοτικών Σχολείων» που αφορά στη 
συγχώνευση του 9ου 8/θ Δημοτικού Σχολείου Ηλιού¬ 
πολης και του 3ου 6/θ Δημοτικού Σχολείου Υμηττού 
σε 3° 12/θ Δημοτικό Σχολείο Υμηττού της Διεύθυνσης 
Πρωτοβάθμιας Εκπαίδευσης Α' Αθήνας της Περιφερει¬ 
ακής Διεύθυνσης Πρωτοβάθμιας και Δευτεροβάθμιας 
Εκπαίδευσης Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 22 Νοεμβρίου 2013 

Ο ΥΦΥΠΟΥΡΓΟΣ 

ΣΥΜΕΩΝ ΚΕΔΙΚΟΓΛΟΥ 
-♦- 

Αριθμ. 4113.255/01/2013 (4) 

Καθορισμός των προϋποθέσεων και της διαδικασίας για 
την αναθεώρηση των εγκεκριμένων μελετών αξιο¬ 
λόγησης ασφάλειας και σχεδίων ασφάλειας πλοίων, 
λιμενικών εγκαταστάσεων και λιμένων. 

Ο ΥΠΟΥΡΓΟΣ 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α) του Κανονισμού (ΕΚ) 725/2004 του Ευρωπαϊκού Κοι¬ 
νοβουλίου και του Συμβουλίου της 31ης Μαρτίου 2004 
(1.129/6 της 29.4.2004) για τη βελτίωση της ασφάλειας 
στα πλοία και στις λιμενικές εγκαταστάσεις. 

β) της παραγράφου 4 του άρθρου 8 του ν. 3622/2007 
(Α' 281) «Ενίσχυση της ασφάλειας πλοίων, λιμενικών 


εγκαταστάσεων και λιμένων και άλλες διατάξεις», όπως 
ισχύει. 

γ) του ν. 4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις» (Α' 102). 

δ) του π.δ. 375/2002 «Καθορισμός τελών υπέρ του 
Λογαριασμού Επιθεωρήσεων και τρόπος είσπραξης και 
διαχείρισης αυτών (Α' 322)» όπως τροποποιήθηκε με το 
π.δ. 4/2005 (Α' 2). 

ε) του άρθρου 5 του π.δ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141), όπως αυτό αντικαταστάθηκε από το άρθρο 1 
του π.δ. 94/2012 (Α' 149) και τροποποιήθηκε με το άρθρο 
3 του π.δ. 98/2012 (Α' 160). 

στ) του π.δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 153). 

ζ) του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (Α' 98). 

2. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Αρθρο 1 

Ορισμός 

Ως «Αναθεώρηση», για τους σκοπούς της παρούσας 
απόφασης, νοείται η τροποποίηση του περιεχομένου 
των εγκεκριμένων αξιολογήσεων και σχεδίων ασφάλει¬ 
ας των υπαγόμενων στο πεδίο εφαρμογής του άρθρου 
3 του Ν. 3622/2007 (Α' 281) πλοίων, λιμενικών εγκατα¬ 
στάσεων και λιμένων. 

Άρθρο 2 

Προϋποθέσεις και διαδικασία 

Οι προϋποθέσεις και η διαδικασία για την αναθεώρηση 
των εγκεκριμένων αξιολογήσεων και σχεδίων ασφάλει¬ 
ας των υπαγόμενων στο πεδίο εφαρμογής του άρθρου 
3 του Ν. 3622/2007 (Α' 281) πλοίων, λιμενικών εγκατα¬ 
στάσεων και λιμένων καθορίζονται ως εξής: 

Α) Προϋποθέσεις αναθεώρησης εγκεκριμένου Σχεδίου 
Ασφάλειας Πλοίου (ΣΑΠ) και της αναπόσπαστης σ’ αυτό 
Αξιολόγησης Ασφάλειας Πλοίου (ΑΑΠ). 

1. Η Αξιολόγηση Ασφάλειας Πλοίου (ΑΑΠ) αναθεωρεί¬ 
ται όταν κρίνεται απαραίτητο από τον Υπεύθυνο Ασφα¬ 
λείας της Εταιρείας (ΥΑΕ) που διαχειρίζεται το πλοίο και 
σε κάθε περίπτωση όταν, κατ’ ελάχιστον, προκύπτουν 
αλλαγές των στοιχείων επί του πλοίου ή εντός αυτού 
τα οποία προβλέπονται στο ΜΕΡΟΣ Β’/8.3 του Κεφ. ΧΙ-2 
της ΔΣ 30Ι_Αδ 74 [Π.Δ. 56/04 (Α' 47)] και στο άρθρο 
3 παραγ. 5 του Κανονισμού (ΕΚ) 725/2004 (I. 129/6 της 
29.04.2004) για τη βελτίωση της ασφάλειας στα πλοία 
και στις λιμενικές εγκαταστάσεις. 

2. Το εγκεκριμένο Σχέδιο Ασφαλείας Πλοίου (ΣΑΠ) 
αναθεωρείται όταν κριθεί απαραίτητο από τον Υπεύ¬ 
θυνο Ασφαλείας της Εταιρείας (ΥΑΕ) που διαχειρίζεται 
το πλοίο και σε κάθε περίπτωση, όταν λάβουν χώρα 
σημαντικές αλλαγές στο πλοίο και στον εξοπλισμό του 
ή στις διαδικασίες που αφορούν την ασφάλεια αυτού 
και ειδικότερα: 

(α) στον εξοπλισμό ασφαλείας (δοουιϊΐγ) καθώς και στις 
διαδικασίες συντήρησης και βαθμονόμησης του εν λόγω 
εξοπλισμού, συμπεριλαμβανομένου και του Συστήματος 
Προειδοποίησης Ασφάλειας Πλοίου (33Α3), όπως αντικα- 

τάσταση του τύπου του εξοπλισμού, μεταβολή στα ση¬ 
μεία ενεργοποίησης και στους αποδέκτες του σήματος. 

(β) στην αναφορά/ενημέρωση για συμβάντα ασφαλεί¬ 
ας στη Διεύθυνση Ελέγχου Διαχείρισης της Ασφάλει¬ 
ας Πλοίων και Λιμενικών Εγκαταστάσεων του Κλάδου 
Ελέγχου Εμπορικών Πλοίων του Υπουργείου Ναυτιλίας 
και Αιγαίου (ΥΝΑ/ΚΕΕΠ/ΔΕΔΑΠΛΕ), στη διαχειρίστρια 
εταιρεία του πλοίου, στις τυχόν Αρχές Λιμενικών Εγκα¬ 
ταστάσεων και στις τυχόν Αρχές παράκτιων χωρών. 

(γ) στις διαδικασίες που σχετίζονται με τον έλεγχο 
πρόσβασης στο πλοίο και αφορούν: 

αα) ζώνες περιορισμένης πρόσβασης επί του πλοίου, 
συμπεριλαμβανομένων και των αλλαγών που αφορούν 
στην τοποθεσία τους, τα φυσικά τους όρια, το χρόνο 
εφαρμογής και τον τρόπο πρόσβασης σε αυτές, 
ββ) εποπτεία διαχείρισης φορτίου του πλοίου, 
γγ) παραλαβή εφοδίων πλοίου, 
δδ) διαχείριση ασυνόδευτων αποσκευών (όπου απαι¬ 
τείται), 

εε) εποπτεία της ασφάλειας του πλοίου συμπερι¬ 
λαμβανομένων της συχνότητας και λεπτομερειών των 
περιπολιών ασφαλείας, 

(δ) στη διενέργεια εσωτερικών ελέγχων και ανασκο¬ 
πήσεων του Σχεδίου Ασφαλείας Πλοίου (ΣΑΠ), 

(ε) στις διαδικασίες που αφορούν στις αλλαγές επιπέ¬ 
δων ασφαλείας του πλοίου συμπεριλαμβανομένων των 
μέτρων ασφαλείας που θα μπορούσαν να ληφθούν σε 
επίπεδο ασφαλείας 3 για αντιμετώπιση συμβάντος ή 
κατόπιν κυβερνητικών οδηγιών, 

(στ) στη συχνότητα εκτέλεσης γυμνασίων/ασκήσεων 
ασφαλείας (εοουπίγ) που διενεργούνται στο πλοίο, κα¬ 
θώς και στις διαδικασίες εξοικείωσης, ενημέρωσης και 
εκπαίδευσης του πληρώματος, 

(ζ) στην αναφορά συμβάντων ασφαλείας στη διαχει- 
ρίστρια εταιρεία, στη Διεύθυνση Ελέγχου Διαχείρισης 
της Ασφάλειας Πλοίων και Λιμενικών Εγκαταστάσεων 
του Κλάδου Ελέγχου Εμπορικών Πλοίων του Υπουργείου 
Ναυτιλίας και Αιγαίου (ΥΝΑ/ΚΕΕΠ/ΔΕΔΑΠΛΕ), στα παρά¬ 
κτια κράτη όταν το πλοίο είναι στη θάλασσα ή σε λιμάνι, 
(η) στη διατήρηση της εμπιστευτικότητας των Αξιολο¬ 
γήσεων Ασφαλείας Πλοίων (ΑΑΠ), των Σχεδίων Ασφα¬ 
λείας Πλοίων (ΣΑΠ) και των αρχείων. 

(θ) αντικατάσταση του Υπεύθυνου Ασφαλείας της 
Εταιρείας (ΥΑΕ) που διαχειρίζεται το πλοίο, του ανα¬ 
πληρωτή αυτού (Α/ΥΑΕ), καθώς και τροποποίηση των 
σημείων επαφής αυτών και της εταιρείας, 

(ι) στο βαθμό που φέρει ο Αξιωματικός Ασφαλείας 
Πλοίου (ΑΑΠ) καθώς και ο αναπληρωτής αυτού (Α/ΑΑΠ). 
Δεν απαιτείται έγκριση για την απλή αντικατάσταση 
του ονόματος. 

3. Οι αναθεωρήσεις που εμπίπτουν σε οποιαδήποτε 
από τις ως άνω περιπτώσεις εγκρίνονται από τον Υπεύ¬ 
θυνο Ασφαλείας της Εταιρείας (ΥΑΕ) και υποβάλλονται 
στην Διεύθυνση Ελέγχου Διαχείρισης της Ασφάλειας 
Πλοίων και Λιμενικών Εγκαταστάσεων του Κλάδου 
Ελέγχου Εμπορικών Πλοίων του Υπουργείου Ναυτιλίας 
και Αιγαίου (ΥΝΑ/ΚΕΕΠ/ΔΕΔΑΠΛΕ) ή τον εξουσιοδοτη¬ 
μένο Αναγνωρισμένο Οργανισμό Ασφαλείας (ΑΟΑ) για 
την οριστική έγκριση των αναθεωρήσεων του Σχεδίου 
Ασφαλείας Πλοίου (ΣΑΠ) πριν τεθούν σε εφαρμογή επί 
του πλοίου. Τροποποιήσεις Σχεδίου Ασφαλείας Πλοίου 
(ΣΑΠ) που δεν εμπίπτουν στις περιπτώσεις της παραγ. 
2 του παρόντος άρθρου εγκρίνονται από τον Υπεύθυνο 


Ασφαλείας της Εταιρείας (ΥΑΕ) και στη συνέχεια τίθε¬ 
νται σε εφαρμογή από τα διαχειριζόμενα πλοία υποβάλ¬ 
λοντας συγχρόνως αντίγραφο αυτών στο Συντονιστικό 
Κέντρο ή τον εξουσιοδοτημένο Αναγνωρισμένο Οργα¬ 
νισμό Ασφαλείας (ΑΟΑ) για ενημέρωσή τους. 

Β) Προϋποθέσεις αναθεώρησης εγκεκριμένων μελε¬ 
τών Αξιολόγησης Ασφάλειας και Σχεδίου Ασφάλειας 
Λιμενικής Εγκατάστασης (ΑΑΛΕ/ΣΑΛΕ). 

1. Με ευθύνη του Υπευθύνου Ασφάλειας Λιμενικής 
Εγκατάστασης (ΥΑΛΕ) η εγκεκριμένη μελέτη Αξιολό¬ 
γησης και Σχεδίου Ασφαλείας Λιμενικής Εγκατάστασης 
(ΑΑΛΕ/ΣΑΛΕ) επανεξετάζεται κατ’ έτος, προκειμένου να 
διαπιστωθεί η ανάγκη ή μη της αναθεώρησής της. Η δι¬ 
ενέργεια της ετήσιας επανεξέτασης της τεκμηριώνεται 
με τήρηση σχετικού αρχείου επανεξετάσεων κατά τα 
αναφερόμενα στη παράγραφο 16.5 του μέρους Β του 
Κώδικα Ι3Ρ3. 

2. Η εγκεκριμένη μελέτη Αξιολόγησης Ασφάλειας Λι¬ 
μενικής Εγκατάστασης (ΑΑΛΕ) αναθεωρείται υποχρε¬ 
ωτικά όταν: 

(α) λαμβάνουν χώρα σημαντικές αλλαγές στη λιμενική 
εγκατάσταση, ιδίως: 

αα) στα όρια και τον τρόπο διασύνδεσης πλοίου/λι- 
μενικής εγκατάστασης, 

ββ) στα σημαντικά περιουσιακά στοιχεία και υποδομές 
της λιμενικής εγκατάστασης, 
γγ) στο είδος και τους πλόες των πλοίων που εξυπη¬ 
ρετούνται από τη λιμενική εγκατάσταση καθώς και στο 
είδος των διακινούμενων μέσω αυτής φορτίων, 
δδ) στις διαδικασίες χειρισμού των φορτίων και εξυ¬ 
πηρέτησης των επιβατών, 

(β) επέλθουν μεταβολές στις απειλές που είχαν ληφθεί 
υπόψη κατά την αξιολόγηση ασφάλειας της λιμενικής 
εγκατάστασης ή στη πιθανότητα εκδήλωσής τους, 

(γ) κριθεί απαραίτητο από τη Διεύθυνση Ελέγχου Δι¬ 
αχείρισης της Ασφάλειας Πλοίων και Λιμενικών Εγκα¬ 
ταστάσεων του Κλάδου Ελέγχου Εμπορικών Πλοίων 
του Υπουργείου Ναυτιλίας και Αιγαίου (ΥΝΑ/ΚΕΕΠ/ 
ΔΕΔΑΠΛΕ). 

3. Η εγκεκριμένη μελέτη Σχεδίου Ασφάλειας Λιμενικής 
Εγκατάστασης (ΣΑΛΕ) αναθεωρείται υποχρεωτικά όταν: 

(α) αναθεωρείται η αντίστοιχη εγκεκριμένη μελέ¬ 
τη Αξιολόγησης Ασφάλειας Λιμενικής Εγκατάστασης 
(ΑΑΛΕ), 

(β) κριθεί απαραίτητο από τη Διεύθυνση Ελέγχου Δι¬ 
αχείρισης της Ασφάλειας Πλοίων και Λιμενικών Εγκα¬ 
ταστάσεων του Κλάδου Ελέγχου Εμπορικών Πλοίων 
του Υπουργείου Ναυτιλίας και Αιγαίου (ΥΝΑ/ΚΕΕΠ/ 
ΔΕΔΑΠΛΕ) 

Γ) Προϋποθέσεις αναθεώρησης εγκεκριμένων μελετών 
Αξιολόγησης Ασφάλειας Λιμένα και Σχεδίου Ασφάλειας 
Λιμένα (ΑΑΛ /ΣΑΛ). 

1. Η εγκεκριμένη μελέτη Αξιολόγησης Ασφάλειας Λι¬ 
μένα (ΑΑΛ) αναθεωρείται όταν κριθεί απαραίτητο από 
την Αρχή Ασφάλειας του Λιμένα ή τη Διεύθυνση Ελέγ¬ 
χου Διαχείρισης της Ασφάλειας Πλοίων και Λιμενικών 
Εγκαταστάσεων του Κλάδου Ελέγχου Εμπορικών Πλοί¬ 
ων του Υπουργείου Ναυτιλίας και Αιγαίου (ΥΝΑ/ΚΕΕΠ/ 
ΔΕΔΑΠΛΕ) και σε κάθε περίπτωση όταν: 

(α) τροποποιούνται τα όρια μιας Λιμενικής Εγκατάστα¬ 
σης του λιμένα και ως εκ τούτου αναθεωρείται η εγκε¬ 
κριμένη μελέτη Αξιολόγησης Ασφάλειας (ΑΑΛΕ) της, 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


44673 


(β) μεταβάλλονται οι λιμενικές λειτουργίες σε περιο¬ 
χή εντός των ορίων του λιμένα ή σε παρακείμενη του 
περιοχή, 

(γ) λαμβάνουν χώρα σημαντικές μεταβολές στο λι¬ 
μένα, ιδίως: 

αα) στον υλικοτεχνικό εξοπλισμό και στην υποδομή 
του, 

ββ) στις απειλές που έχουν ληφθεί υπόψη στην εγκε¬ 
κριμένη μελέτη αξιολόγησης ασφάλειας του λιμένα ή 
στην πιθανότητα εκδήλωσής τους ή και στον τρόπο 
εκδήλωσής τους, 

γγ) στην οργανωτική δομή των Υπηρεσιών, Οργανι¬ 
σμών και Φορέων που εμπλέκονται στην ασφάλεια του 
λιμένα. 

2. Το εγκεκριμένο Σχέδιο Ασφάλειας Λιμένα (ΣΑΛ) ανα¬ 
θεωρείται όταν κριθεί απαραίτητο από την Αρχή Ασφά¬ 
λειας του Λιμένα ή τη Διεύθυνση Ελέγχου Διαχείρισης 
της Ασφάλειας Πλοίων και Λιμενικών Εγκαταστάσεων 
του Κλάδου Ελέγχου Εμπορικών Πλοίων του Υπουργείου 
Ναυτιλίας και Αιγαίου (ΥΝΑ/ΚΕΕΠ/ΔΕΔΑΠΛΕ) και σε κάθε 
περίπτωση όταν αναθεωρείται η εγκεκριμένη μελέτη 
Αξιολόγησης Ασφάλειας του Λιμένα (ΑΑΛ). 

3. Με ευθύνη της Αρχής Ασφάλειας Λιμένα η αξιολό¬ 
γηση ασφάλειας λιμένα και το σχέδιο ασφάλειας του 
λιμένα (ΑΑΛ/ΣΑΛ) επανεξετάζονται κατ’ έτος, προκειμέ- 
νου διαπιστωθεί η ανάγκη ή μη της αναθεώρησής τους. 
Η διενέργεια της ετήσιας επανεξέτασης των τεκμηριώ¬ 
νεται με σχετικό/ά πρακτικό/ά συνεδρίασης της Αρχής 
Ασφάλειας Λιμένα. 

Δ) Διαδικασία έγκρισης αναθεώρησης εγκεκριμένου 
Σχεδίου Ασφάλειας Πλοίου (ΣΑΠ). 

1. Στην περίπτωση που απαιτηθεί αναθεώρηση εγκε¬ 
κριμένου Σχεδίου Ασφαλείας Πλοίου (ΣΑΠ) λόγω των 
αναφερομένων στην παραγ. Α.2 του παρόντος άρθρου, 
υποβάλλεται σχετικό αίτημα από τη διαχειρίστρια εται¬ 
ρεία του πλοίου προς τη Διεύθυνση Ελέγχου Διαχεί¬ 
ρισης της Ασφάλειας Πλοίων και Λιμενικών Εγκατα¬ 
στάσεων του Κλάδου Ελέγχου Εμπορικών Πλοίων του 
Υπουργείου Ναυτιλίας και Αιγαίου (ΥΝΑ/ΚΕΕΠ/ΔΕΔΑ- 
ΠΛΕ) ή τον εξουσιοδοτημένο Αναγνωρισμένο Οργανισμό 
Ασφάλειας (ΑΟΑ), προς έγκρισή του. 

2. Η υποβολή αιτήματος για έγκριση των τροποποι¬ 
ήσεων εγκεκριμένου Σχεδίου Ασφαλείας Πλοίου (ΣΑΠ) 
συνοδεύεται από τις εν λόγω τροποποιήσεις καθώς 
και την αναπόσπαστη σε αυτό Αξιολόγηση Ασφαλείας 
Πλοίου (ΑΑΠ) στις περιπτώσεις που οι εν λόγω τρο¬ 
ποποιήσεις σχετίζονται με οποιαδήποτε αλλαγή των 
στοιχείων που αναφέρονται στις διατάξεις του ΜΕΡΟΥΣ 
Β78.3 του Κεφ. ΧΙ-2 της Δ.Σ. 50ΕΑ3 74 [(Π.Δ. 56/04 
(Α'47)] και στο άρθρο 3 παραγ. 5 του Κανονισμού (ΕΚ) 
725/2004 (Ι_ 129/6 της 29.04.2004). 

3. Μετά από έλεγχο των υποβληθέντων τροποποιή¬ 
σεων του Σχεδίου Ασφαλείας Πλοίου ΣΑΠ η Διεύθυνση 
Ελέγχου Διαχείρισης της Ασφάλειας Πλοίων και Λιμε¬ 
νικών Εγκαταστάσεων του Κλάδου Ελέγχου Εμπορικών 
Πλοίων του Υπουργείου Ναυτιλίας και Αιγαίου (ΥΝΑ/ 
ΚΕΕΠ/ΔΕΔΑΠΛΕ) ή ο εξουσιοδοτημένος Α.Ο.Α. εκδίδουν 
σχετικό έγγραφο/έγκριση αυτών. 

Ε) Διαδικασία αναθεώρησης των εγκεκριμένων με¬ 
λετών αξιολόγησης και σχεδίου ασφάλειας λιμενικών 
εγκαταστάσεων (ΑΑΛΕ/ΣΑΛΕ) 

1. Η αναθεώρηση μιας εγκεκριμένης μελέτης Αξιολόγη¬ 
σης Ασφάλειας Λιμενικής Εγκατάστασης (ΑΑΛΕ) πραγμα¬ 


τοποιείται σύμφωνα με την διαδικασία που προβλέπεται 
στο άρθρο 6 της υπ’ αριθμ. 4442.20/01/2010 (ΦΕΚ 479 Β/ 
20.04.2010) Απόφασης Υπουργού Οικονομίας Ανταγωνι¬ 
στικότητας και Ναυτιλίας, όπως κάθε φορά ισχύει. 

2. Η αναθεώρηση μιας εγκεκριμένης μελέτης Σχεδί¬ 
ου Ασφάλειας Λιμενικής Εγκατάστασης (ΣΑΛΕ) πραγ¬ 
ματοποιείται με μέριμνα της λιμενικής εγκατάστασης 
και υποβάλλεται για έγκριση στη Διεύθυνση Ελέγχου 
Διαχείρισης της Ασφάλειας Πλοίων και Λιμενικών Εγκα¬ 
ταστάσεων του Κλάδου Ελέγχου Εμπορικών Πλοίων 
του Υπουργείου Ναυτιλίας και Αιγαίου (ΥΝΑ/ΚΕΕΠ/ΔΕ- 
ΔΑΠΛΕ) εφόσον οι τροποποιήσεις σχετίζονται με αυτές 
που αναφέρονται στο Παράρτημα Α της παρούσας. 

3. Για την έγκριση των αναθεωρήσεων των μελετών 
αξιολόγησης και σχεδίου ασφάλειας λιμενικής εγκα¬ 
τάστασης (ΑΑΛΕ/ΣΑΛΕ) υποβάλλεται σχετικό αίτημα 
από το φορέα εκμετάλλευσής της προς τη Διεύθυνση 
Ελέγχου Διαχείρισης της Ασφάλειας Πλοίων και Λιμε¬ 
νικών Εγκαταστάσεων του Κλάδου Ελέγχου Εμπορικών 
Πλοίων του Υπουργείου Ναυτιλίας και Αιγαίου (ΥΝΑ/ 
ΚΕΕΠ/ΔΕΔΑΠΛΕ), το οποίο κοινοποιείται και στην Αρχή 
Ασφάλειας του Λιμένα στον οποίο αυτή λειτουργεί και 
συνοδεύεται από: 

(α) Περιληπτική έκθεση αιτιολόγησης της ανάγκης 
αναθεώρησης της Αξιολόγησης Ασφάλειας Λιμενικής 
Εγκατάστασης (ΑΑΛΕ) ή/και του Σχεδίου Ασφάλειας 
Λιμενικής Εγκατάστασης (ΣΑΛΕ) και αναφορά στα επί 
μέρους Κεφάλαια που χρήζουν αναθεώρησης. 

(β) Πλήρες αναθεωρημένο κείμενο των μελετών Αξι¬ 
ολόγησης Ασφάλειας Λιμενικής Εγκατάστασης (ΑΑΛΕ) 
ή/και του Σχεδίου Ασφάλειας Λιμενικής Εγκατάστασης 
(ΣΑΛΕ) σε έντυπη και ηλεκτρονική μορφή (αρχείο ράί). 

(γ) Απόδειξη καταβολής τελών τα οποία ανέρχονται 
στο ποσό που αναφέρεται στην παράγραφο 31 εδάφιο 5 
του άρθρου 3 του Π.Δ. 375/2002 (ΦΕΚ 322 Α/ 20.12.2002), 
όπως τροποποιήθηκε με την παράγραφο 2 του άρθρου 
4 του ν. 3697/2008 (Α' 194) και ισχύει. 

4. Αντίγραφα των αναθεωρημένων μελετών Αξιολό¬ 
γησης Ασφάλειας Λιμενικής Εγκατάστασης (ΑΑΛΕ) ή/ 
και του Σχεδίου Ασφάλειας Λιμενικής Εγκατάστασης 
(ΣΑΛΕ) μετά την έγκρισή τους αποστέλλονται με μέρι¬ 
μνα του Υπεύθυνου Ασφάλειας Λιμενικής Εγκατάστα¬ 
σης (ΥΑΛΕ) στη Διεύθυνση Ελέγχου Διαχείρισης της 
Ασφάλειας Πλοίων και Λιμενικών Εγκαταστάσεων του 
Κλάδου Ελέγχου Εμπορικών Πλοίων του Υπουργείου 
Ναυτιλίας και Αιγαίου (ΥΝΑ/ΚΕΕΠ/ΔΕΔΑΠΛΕ) και στην 
τοπική Λιμενική Αρχή. 

5. Στις περιπτώσεις που προκύπτει ανάγκη αναθεώ¬ 
ρησης μόνο του Σχεδίου Ασφάλειας Λιμενικής Εγκα¬ 
τάστασης (ΣΑΛΕ) και όχι της Αξιολόγησης Ασφάλειας 
Λιμενικής Εγκατάστασης (ΑΑΛΕ) και οι τροποποιήσεις 
δεν σχετίζονται με αυτές του Παραρτήματος Α της 
παρούσας, αποστέλλονται στη Διεύθυνση Ελέγχου Δι¬ 
αχείρισης της Ασφάλειας Πλοίων και Λιμενικών Εγκα¬ 
ταστάσεων του Κλάδου Ελέγχου Εμπορικών Πλοίων 
του Υπουργείου Ναυτιλίας και Αιγαίου (ΥΝΑ/ΚΕΕΠ/ΔΕ- 
ΔΑΠΛΕ) και στην τοπική Λιμενική Αρχή μόνο το πλή¬ 
ρες αναθεωρημένο κείμενο της μελέτης σε έντυπη και 
ηλεκτρονική μορφή (αρχείο ράί). 

ΣΤ) Διαδικασία αναθεώρησης των εγκεκριμένων με¬ 
λετών αξιολόγησης και σχεδίου ασφάλειας λιμένων. 

1. Η αναθεώρηση εγκεκριμένης μελέτης Αξιολόγησης 
Ασφάλειας Λιμένα (ΑΑΛ) πραγματοποιείται σύμφωνα 

με την διαδικασία που προβλέπεται στο άρθρο 6 της 
υπ’ αριθμ. 4442.20/01/2010 (ΦΕΚ 479Β/20.04.2010) Από¬ 
φασης Υπουργού Οικονομίας Ανταγωνιστικότητας και 
Ναυτιλίας, όπως κάθε φορά ισχύει. 

2. Η αναθεώρηση εγκεκριμένης μελέτης Σχεδίου 
Ασφάλειας Λιμένα (ΣΑΛ) πραγματοποιείται με μέριμνα 
της Αρχής Ασφάλειας Λιμένα. 

3. Για την έγκριση των αναθεωρήσεων των μελετών 
Αξιολόγησης και Σχεδίου Ασφάλειας Λιμένα (ΑΑΛ/ΣΑΛ) 
υποβάλλεται σχετικό αίτημα από την Αρχή Ασφάλειας 
Λιμένα προς τη Διεύθυνση Ελέγχου Διαχείρισης της 
Ασφάλειας Πλοίων και Λιμενικών Εγκαταστάσεων του 
Κλάδου Ελέγχου Εμπορικών Πλοίων του Υπουργείου 
Ναυτιλίας και Αιγαίου (ΥΝΑ/ΚΕΕΠ/ΔΕΔΑΠΛΕ), το οποίο 
συνοδεύεται από: 

(α) Περιληπτική αιτιολογική έκθεση περί της ανάγκης 
αναθεώρησης των εγκεκριμένων μελετών Αξιολόγησης 


και Σχεδίου Ασφάλειας Λιμένα (ΑΑΛ/ΣΑΛ) καθώς και 
αναφορά στα επί μέρους Κεφάλαια αυτών, που χρήζουν 
αναθεώρησης. 

(β) Πλήρες αναθεωρημένο κείμενο των μελετών Αξιο¬ 
λόγησης και Σχεδίου Ασφάλειας Λιμένα (ΑΑΛ/ΣΑΛ) σε 
έντυπη και ηλεκτρονική μορφή (αρχείο ράΐ). 

4. Αντίγραφα των αναθεωρημένων μελετών Αξιολόγη¬ 
σης και Σχεδίου Ασφάλειας Λιμένα (ΑΑΛ/ΣΑΛ) μετά την 
έγκρισή τους αποστέλλονται με μέριμνα του Υπεύθυνου 
Ασφάλειας Λιμένα (ΥΑΛ) στις Υπηρεσίες, Οργανισμούς και 
φορείς που κατείχαν αντίγραφα των παλαιών μελετών. 

Αρθρο 3 
Έναρξη ισχύος 

1. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 


ΠΑΡΑΡΤΗΜΑ Α 

ΠΙΝΑΚΑΣ ΤΡΟΠΟΠΟΙΗΣΕΩΝ ΠΡΙΝ ΤΗΝ ΕΦΑΡΜΟΓΗ 
ΤΩΝ ΟΠΟΙΩΝ ΑΠΑΙΤΕΙΤΑΙ ΠΡΟΗΓΟΥΜΕΝΗ ΕΓΚΡΙΣΗ ΤΗΣ ΑΡΧΗΣ 

1. Αντικατάσταση Υπεύθυνου Ασφάλειας Λιμενικής Εγκατάστασης (ΥΑΛΕ). 

2. Αντικατάσταση Αναπληρωτή Υπεύθυνου Ασφάλειας Λιμενικής Εγκατάστασης (ΥΑΛΕ). 

3. Ορισμός Αναπληρωτή Υπεύθυνου Ασφάλειας Λιμενικής Εγκατάστασης (ΥΑΛΕ) (όπου δεν έχει ορισθεί). 

4. Αλλαγή στην διάρθρωση της οργάνωσης της ασφάλειας της λιμενικής εγκατάστασης. 

5. Αλλαγή στις διαδικασίες ανταπόκρισης στις αλλαγές των επιπέδων ασφαλείας. 

6. Αλλαγή στις διαδικασίες ανταπόκρισης σε οδηγίες σχετικές με την ασφάλεια που εκδίδονται από την Αρχή 
στο επίπεδο 3. 

7. Αλλαγή στις διαδικασίες ανταπόκρισης σε περίπτωση ενεργοποίησης του συστήματος προειδοποίησης 
ασφάλειας πλοίου. 

8. Αλλαγή στις διαδικασίες διατήρησης της συνεχούς επικοινωνίας της λιμενικής εγκατάστασης με εθνικές ή 
τοπικές Αρχές που είναι επιφορτισμένες με ευθύνες σχετικά με την ασφάλεια. 

9. Αλλαγή στις διαδικασίες αντιμετώπισης απειλών για την ασφάλεια ή παραβιάσεων της ασφάλειας, συμπερι- 
λαμβανομένης της αλλαγής διατήρησης κρίσιμων λειτουργιών της λιμενικής εγκατάστασης ή της διασύνδεσης 
πλοίου/λιμένα. 

10. Αλλαγή στην οργάνωση και πρακτικές για το χειρισμό και την προστασία κρίσιμων πληροφοριών σχετικά 
με την ασφάλεια. 

11. Αλλαγή στις απαιτήσεις εκπαίδευσης και διεξαγωγής γυμνασίων και ασκήσεων. 

12. Αλλαγές εντύπων τεκμηρίωσης της ασφάλειας. 

13. Μεταβολές στα μόνιμα κιγκλιδώματα, στον εξοπλισμό και στα συστήματα ασφαλείας και επιτήρησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 18 Νοεμβρίου 2013 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 

Αριθμ. Β1314.29/02/2013 (5) 

Καθορισμός Ετήσιας Συνδρομής στην Ελληνική 
Ένωση Ναυτικού Δικαίου Έτους 2013. 

Ο ΥΠΟΥΡΓΟΣ 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του άρθρου μόνου του ΝΔ 3375/1955 «Περί καταβο¬ 
λής Ετήσιας Συνδρομής στην Ελληνική Ένωση Ναυτικού 
Δικαίου» (ΦΕΚ 260Α/55). 

β) Του Ν. 2362/1995 (ΦΕΚ 247Α/1995) «Περί Δημοσίου 
Λογιστικού ελέγχου των δαπανών του Κράτους και άλ¬ 
λες διατάξεις» όπως τροποποιήθηκε με το Ν. 3871/2010 
(ΦΕΚ 141Α/2010) «Δημοσιονομική Διαχείριση και Ευθύνη». 

γ) Το Ν. 4095/2012 (ΦΕΚ 226Α) με το οποίο κυρώθηκε 
ο Γ ενικός Προϋπολογισμός του Κράτους έτους 2013. 

δ) Του Π.Δ. 113/2010 (ΦΕΚ 194Α/2010) «Ανάληψη υπο¬ 
χρεώσεων από τους διατάκτες. 

ε) Του Π.Δ. 85/2012 (ΦΕΚ 141 Α/2012) «Ιδρυση και με- 
τονομασία Υπουργείων, μεταφορά και κατάργηση 
Υπηρεσιών» όπως τροποποιήθηκε με το Π.Δ. 94/2012 
(ΦΕΚ 149Α/2012) «Τροποποίηση π.δ. 85/2012 «Ιδρυση και 
μετονομασία Υπουργείων, μεταφορά και κατάργηση 
Υπηρεσιών». 

στ) Το άρθρο 50 παρ. 8 ν. 3943/11 (ΦΕΚ 66 Α'). 

2. Την υπ’ αριθμ. Β1313.29.3/01/2013-08/10/2013 απόφαση 
Ανάληψης Υποχρέωσης ΓΔΔΥ/ΤΟΘ (Α/Α 95337 Βιβλίου 
Εγκρίσεων και Εντολών Πληρωμής ΥΔΕ). 

3. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του Κρατικού Προϋπολο¬ 
γισμού ύψους 3.600,00 € που θα καλυφθεί από τις πιστώ¬ 
σεις που έχουν εγγράφει στον Προϋπολογισμό του ΥΝΑ 
(Ειδικός Φορέας 41-120 ΚΑΕ 2419) «Επιχορήγηση σε λοιπά 
Επιστημονικά και Πνευματικά Ιδρύματα», αποφασίζουμε: 

Καθορίζουμε τη συνδρομή του Δημοσίου για την 
ενίσχυση του έργου της Ελληνικής Ένωσης Ναυτικού 
Δικαίου για το έτος 2013 στο ποσό των τριών χιλιάδων 
εξακοσίων ευρώ (3.600,00€) καταβλητέων σε βάρος της 
πίστωσης του κωδικοφορέα 41/120/2419 «Επιχορήγηση 
σε λοιπά Επιστημονικά και Πνευματικά Ιδρύματα» του 
προϋπολογισμού ΥΝΑ έτους 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 25 Νοεμβρίου 2013 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 
-♦- 

( 6 ) 

Πιστοποίηση της ολοκλήρωσης και της έναρξης της 
παραγωγικής λειτουργίας της επένδυσης της εται¬ 
ρείας «ΚΑΒΟΣ ΦΩΚΙΔΑΣ ΜΟΝΟΠΡΟΣΩΠΗ Ε.Π.Ε.» που 
έχει υπαχθεί στις διατάξεις του Ν. 3299/2004 με την 
Α.Π. 32764/3122/Π06/5/00264/Ε/Ν. 3299/04/28-04-2010 
απόφαση του ΓΓΠΣΕ όπως αυτή ισχύει. 

Με την υπ’ αριθμ. 131234/4442/Π06/5/00264/Ε/Ν.3299/04/ 
20.11.2013 απόφαση του Περιφερειάρχη Στερεός Ελλά¬ 
δας, που εκδόθηκε σύμφωνα με τις διατάξεις του άρ¬ 
θρου 8 του Ν. 3299/2004, του άρθρου 16 του Ν. 3908/2011, 
του άρθρου 20 του Ν. 4146/2013, του άρθρου 186 του Ν. 
3852/2010 και την υπ’ αριθμ. 30459/805/19.03.2013 απόφα¬ 
ση του Περιφερειάρχη Στερεός Ελλάδας περί «παροχής 


εξουσιοδότησης υπογραφής με Εντολή Περιφερειάρ¬ 
χη, στον Προϊστάμενο της Διεύθυνσης Αναπτυξιακού 
Προγραμματισμού της Περιφέρειας Στερεός Ελλάδος, 
αποφάσεων, πράξεων και εγγράφων, επί θεμάτων του 
Ν.3299/2004 (ΦΕΚ Β7817/09.04.2013)», πιστοποιείται η 
ολοκλήρωση - οριστικοποίηση του κόστους και η έναρ¬ 
ξη της παραγωγικής λειτουργίας της επένδυσης της 
εταιρείας «ΚΑΒΟΣ ΦΩΚΙΔΑΣ ΜΟΝΟΠΡΟΣΩΠΗ Ε.Π.Ε.», 
που έχει υπαχθεί στις διατάξεις του Ν. 3299/04 και 
αφορά στην δημιουργία ξενοδοχειακής μονάδας (επι¬ 
πλωμένων διαμερισμάτων) 3*, δυναμικότητας 32 κλινών, 
στη θέση «Σούδα - Ρογκάδες», του οικισμού Χιλιαδούς, 
του Δ.Δ. Μανάγουλης, της Δ.Ε. Ευπαλίου, του Δήμου 
Δωρίδως, της Π.Ε. Φωκίδας, με τους εξής όρους: 

α) Το συνολικό οριστικοποιούμενο και ενισχυόμενο 
κόστος της επένδυσης ανέρχεται στο ποσό του ενός 
εκατομμυρίου, εξακοσίων πενήντα πέντε χιλιάδων και 
εξακοσίων σαράντα πέντε ευρώ (1.655.645.00 €). 

β) Το ύψος της ίδιας συμμετοχής ανέρχεται στο ποσό 
των επτακοσίων δέκα χιλιάδων, διακοσίων εβδομήντα 
τεσσάρων ευρώ και δέκα λεπτών (710.274,10 €), που 
αποτελεί ποσοστό 42,90% του συνολικού κόστους της 
ενισχυόμενης επένδυσης. 

γ) Το ύψος της επιχορήγησης ανέρχεται στο ποσό 
των εξακοσίων ενενήντα πέντε χιλιάδων, τριακοσίων 
εβδομήντα ευρώ και ενενήντα λεπτών (695.370,90 €) 
που αποτελεί ποσοστό 42,00% του συνολικού κόστους 
της ενισχυόμενης επένδυσης. 

δ) Το ύψος του τραπεζικού δανεισμού ανέρχεται στο 
ποσό των διακοσίων πενήντα χιλιάδων ευρώ (250.000,00 
€), που αποτελεί ποσοστό 15,10% του συνολικού κό¬ 
στους της ενισχυόμενης επένδυσης. 

ε) Δημιουργήθηκαν 3 νέες θέσεις εργασίας (υφιστά¬ 
μενες: 0 άτομα, νέες: 3 άτομα πλήρους απασχόλησης). 

στ) Ορίζεται ως ημερομηνία ολοκλήρωσης της επέν¬ 
δυσης η 05.09.2013. 

ζ) Δεν απαιτείται γνωμοδότηση της Γνωμοδοτικής 
Επιτροπής του άρθρου 7 του Ν. 3299/04 σύμφωνα με 
τα άρθρα 11 παρ. 5 και 16 παρ. 2 του Ν. 3908/2011 και το 
άρθρο 9 του Π.Δ. 33/2011. 

Εγκρίνεται η καταβολή του υπολοίπου ποσού της 
επιχορήγησης, ήτοι των τριακοσίων σαράντα επτά χι¬ 
λιάδων, εξακοσίων ογδόντα πέντε ευρώ και σαράντα 
πέντε λεπτών (347.685.45 €). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Περιφερειάρχη 
Ο Προϊστάμενος Διεύθυνσης 
ΑΝΤΩΝΙΟΣ ΑΝΤΩΝΟΠΟΥΛΟΣ 

-♦- 

(7) 

Χορήγηση άδειας κυκλοφορίας φαρμακευτικού 
προϊόντος ΑΤΟΒδΙΙΈ). 

Με τις υπ’ αρ. 75774 και 75778/4-11-2013 αποφάσεις του 
ΕΟΦ χορηγήθηκε, βάσει των διατάξεων του άρθρου 33 
της Κοινής Υπουργικής Απόφασης ΔΥΓ3α/Γ.Π. 32221/2013, 
άδεια κυκλοφορίας στο φαρμακευτικό προϊόν ΑΤΟΒδΙΕϋ. 

Δραστική ουσία: ΑΤΟΠνΑδΤΑΤΙΝ ΟΑίΟΙΨΜ 
ΤΒΙΗΥΩΒΑΤΕ 

Μορφή: Επικαλυμμένο με λεπτό υμένιο δισκίο 20σις)/ 
ΤΑΒ & 40πΐ9/ΤΑΒ 

Δικαιούχος σήματος: ΙΑΝΟΕΒΟΝΑ ΗΟϋύΙΝΟδ ϋΜΙΤΕϋ, 
ΟΥΡΒυδ δ.τ. Ι_ΑΒ. ΝΕΪΛ/ΜΕΟ ΡΗΑΒΜΑΟΕυΤΙΟΑΙδ ΕΠΕ 
Κάτοχος άδειας κυκλοφορίας: Σ.Μ. ΦΑΡΜΑΚΕΥΤΙΚΑ 
ΠΡΟΪΟΝΤΑ Ε.Π.Ε. 

Ο Πρόεδρος 
ΔΗΜΗΤΡΙΟΣ ΛΙΝΤΖΕΡΗΣ 

-♦- 

, (8) 

Ανάκληση άδειας κυκλοφορίας φαρμακευτικού 
προϊόντος ΑΧΑΝΙΜ 

Με την υπ’ αρ. 76052/1-11-2013 απόφαση του ΕΟΦ ανα¬ 
κλήθηκε, βάσει των διατάξεων της Κοινής Υπουργικής 
Απόφασης ΔΥΓ3α/Γ.Π. 32221/2013, η άδεια κυκλοφορίας 
του φαρμακευτικού προϊόντος ΑΧΑΝυΜ. 

Μορφή: Καψάκιο, σκληρό (81 +20 )πί< 3/ΟΑΡ 
Δικαιούχος σήματος: ΑδΤΒΑΖΕΝΕΟΑ ΑΒ, δΟΕϋΕΒΤΑΕυΕ, 
δ\Λ/ΕϋΕΝ 


Κάτοχος άδειας κυκλοφορίας: ΑδΤΒΑΖΕΝΕΟΑ Α.Ε. 

Διότι: Κατόπιν αιτήσεως της εταιρείας. 

Ο Πρόεδρος 
ΔΗΜΗΤΡΙΟΣ ΛΙΝΤΖΕΡΗΣ 

-♦- 

(9) 

Χορήγηση άδειας κυκλοφορίας φαρμακευτικού 
προϊόντος ΡΒΑΜΙΡΕΒ. 

Με την υπ’ αρ. 83062, 83063, 83064/01-11-2013 απόφαση 
του ΕΟΦ χορηγήθηκε, βάσει των διατάξεων του άρθρου 33 
της Κοινής Υπουργικής Απόφασης ΔΥΓ3α/Γ.Π. 32221/2013, 
άδεια κυκλοφορίας στο φαρμακευτικό προϊόν ΡΒΑΜΙΡΕΒ. 

Δραστική ουσία: ΡΒΑΜΙΡΕΧΟΙΕ ΟΙΗΥϋΒΟΟΗΙΟΒΙΟΕ 
ΜΟΝΟΗΥϋΒΑΤΕ 

Μορφή: Δισκίο Ο,ΐδπιρ/ΤΑΒ, 0,35πις|/ΤΑΒ και 0,70πΊξ)/ΤΑΒ 

Δικαιούχος σήματος: ΡΕΒΕΒΑΜΟΟΒ ϋΜΙΤΕϋ, ΟΥΡΒυδ 

Κάτοχος άδειας κυκλοφορίας: ΡΕΒΕΒΑΜΟΟΒ ϋΜΙΤΕϋ, 
ΟΥΡΒυδ. 

Ο Πρόεδρος 
ΔΗΜΗΤΡΙΟΣ ΛΙΝΤΖΕΡΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













